Norman Mineta

Norman Yoshio Mineta (1931–2022) var en amerikansk politiker og medlem av Det demokratiske parti. Mineta var fra 2007 styreleder i PR-byrået Hill & Knowlton i USA. Før dette var han transportminister i George W. Bush-regjeringen.

Mineta ble født i San Jose i California. Under andre verdenskrig ble han i likhet med en rekke andre japansk-amerikanere pågrepet og holdt i en interneringsleir. Etter krigen graduerte Mineta fra University of California, Berkeley. Han vervet seg til den amerikanske hæren i 1953 og tjenestegjorde som etterretningsoffiser i Japan og Sør-Korea. Deretter begynte han å arbeide hos sin far i hans forsikringsselskap.

Hans politiske karriere begynte i 1967 da han ble utnevnt til et ledig sete i San Jose bystyre. I 1971 ble han valgt til byens borgermester. Fra 1975 til 1995 satt Mineta i USAs Representanthus som representant for Silicon Valley-området.

Etter å ha sluttet i Representanthuset arbeidet Mineta en periode for Lockheed Martin Corporation.

I 2000 ble han utnevnt av president Bill Clinton til handelsminister, som den første asiatisk-amerikanske statsråden i USA. Han ble utnevnt av president George W. Bush til transportminister i 2001.

Mineta avga etter 11. september-hendelsen i USA en forklaring at han var sammen med visepresident Dick Cheney som fortløpende fikk informasjon om et fly som nærmet seg Pentagon. Cheney skal, ifølge sitater gjengitt på hjemmesiden til aktivistnettet 911 Truth, ha gitt oppdrag om å ikke skyte ned flyet som nærmet seg.911truth.org  - «The Mineta Testimony: 9/11 Commission Exposed», 22. juli 2005.

Norman Y. Mineta San José International Airport i San Jose er oppkalt etter ham.

 Se også 
 Liste over politiske nominasjoner i USA som krysset partitilhørighet

 Referanser 

 Eksterne lenker 



Kategori:USAs handelsministre
Kategori:USAs transportministre
Kategori:Kongressrepresentanter fra California
Kategori:borgermestere i California
Kategori:Personer fra USA av japansk opphav
Kategori:Personer fra San Jose i California
Kategori:Bill Clintons regjering